  Туспуктэм: Руслан Нуриахметов Майя Бывальцева Ижкарын ӧнерен тодматсконъя «Откыртые мастерские» ӵектос ужаны кутскиз. Школаын дышетскисьёс ньыль шор ёзо ӧнер дышетсконниосын 14 ӧръёсъя ӧнер эскеронъёс ортчозы. Со сярысь Удмуртиысь дышетонъя но тодосъя министерстволэн пресс-службаез ивортӥз. 8-9 классъёсын дышетскисьёс понна Лэсьтӥськонъя техникум, Элькунысь социально-педегогической колледж, Ижысь промышленоостья но экономикая колледж но Экономикая но технологиосъя колледж мастерскойёссэс усьтӥзы. Элькунысь куать школаосысь 100-лэсь трос дышетскисьёс ӧнер эскеронъёсы вуылӥзы ни. Пиналъёс тодӥзы, кызьы покчи классъёсын дышетскисьёсты чебер гожъяськыны дышетоно, кружка пуктонъёс лэсьтӥзы, мугор кужымзэс эскеризы. Выль ӧнеръёсын тодматскем сяна, школаын дышетскисьёс тодо, кыӵе предметъёс кулэ луозы ӧнеръя. Ар пумозь 30-лэсь трос ужардъёс ортчытыны чакламын, отчы пыриськон понна 500-лэсь трос дышетскисьёс курискьонъёс сётӥзы ни. Ӵектосэн но эскеронъёсты ортчыны ӧръёсын татын тодматскыны луоз. Сарапул ёросысь Тарасово черкогуртысь школаын этнокультурной дышетонъя «Души моей частица» центр усьтӥзы.  Тегъёс: Дышетон шорёзоӧнердышетсконниос пиналъёс Ижкар Удмуртия  